Ericu950/Stoicheia-meter-silver huggingface dataset:
ἴστε γὰρ δήπου τοῦθ ὅτι τοὺς χοροὺς ὑμεῖς ἅπαντας τούτους καὶ τοὺς ὕμνους τῷ θεῷ ποιεῖτε , οὐ μόνον κατὰ τοὺς νόμους τοὺς περὶ τῶν Διονυσίων , ἀλλὰ καὶ κατὰ τὰς μαντείας , ἐν αἷς ἁπάσαις ἀνῃρημένον εὑρήσετε τῇ πόλει , ὁμοίως ἐκ Δελφῶν καὶ ἐκ Δωδώνης , χοροὺς ἱστάναι κατὰ τὰ πάτρια καὶ κνισᾶν ἀγυιὰς καὶ στεφανηφορεῖν .
ἀνάγνωθι δέ μοι λαβὼν αὐτὰς τὰς μαντείας .
μΑντΕΙΑ αὐδῶ Ἐρεχθείδῃσιν , ὅσοι Πανδίονος ἄστυ ναίετε καὶ πατρίοισι νόμοις ἰθύνεθ ἑορτάς , μεμνῆσθαι Βάκχοιο , καὶ εὐρυχόρους κατ ἀγυιὰς ἱστάναι ὡραίων Βρομίῳ χάριν ἄμμιγα πάντας , καὶ κνισᾶν βωμοῖσι κάρη στεφάνοις πυκάσαντας .
περὶ ὑγιείας θύειν καὶ εὔχεσθαι Διὶ ὑπάτῳ , Ἡρακλεῖ , Ἀπόλλωνι προστατηρίῳ ·
περὶ τύχας ἀγαθᾶς Ἀπόλλωνι ἀγυιεῖ , Λατοῖ , Ἀρτέμιδι , καὶ κατ ἀγυιὰς κρατῆρας ἱστάμεν καὶ χοροὺς καὶ στεφαναφορεῖν καττὰ πάτρια θεοῖς Ὀλυμπίοις πάντεσσι καὶ πάσαις , ἰδίας δεξιὰς καὶ ἀριστερὰς ἀνίσχοντας , καὶ μνασιδωρεῖν .
Εκ ΔΩΔΩΝΗΣ ΜΑΝΤΕΙΑΙ τῷ δήμῳ τῷ Ἀθηναίων ὁ τοῦ Διὸς σημαίνει .
ὅτι τὰς ὥρας παρηνέγκατε τῆς θυσίας καὶ τῆς θεωρίας , αἱρετοὺς πέμπειν κελεύει θεωροὺς ἕνεκα τούτου διὰ ταχέων , καὶ τῷ Διὶ τῷ Ναΐῳ τρεῖς βοῦς καὶ πρὸς ἑκάστῳ βοῒ δύο οἶς , τῇ Διώνῃ βοῦν καλλιερεῖν , καὶ τράπεζαν χαλκῆν πρὸς τὸ ἀνάθημα ὃ ἀνέθηκεν ὁ δῆμος ὁ Ἀθηναίων 0 1 2 .
ὁ τοῦ Διὸς σημαίνει ἐν Δωδώνῃ , Διονύσῳ δημοτελῆ ἱερὰ τελεῖν καὶ κρατῆρα κεράσαι καὶ χοροὺς ἱστάναι , Ἀπόλλωνι ἀποτροπαίῳ βοῦν θῦσαι , καὶ στεφανηφορεῖν ἐλευθέρους καὶ δούλους , καὶ ἐλινύειν μίαν ἡμέραν .
διὶ κτησίῳ βοῦν λευκόν 0 .
εἰσίν , ὦ ἄνδρες Ἀθηναῖοι , καὶ αὗται καὶ ἄλλαι πολλαὶ μαντεῖαι τῇ πόλει κ ἀγαθαί .
τί οὖν ἐκ τούτων ὑμᾶς ἐνθυμεῖσθαι δεῖ ;
ὅτι τὰς μὲν ἄλλας θυσίας τοῖς ἐφ ἑκάστης μαντείας προφαινομένοις θεοῖς προστάττουσι θύειν , ἱστάναι δὲ χοροὺς καὶ στεφανηφορεῖν κατὰ τὰ πάτρια πρὸς ἁπάσαις ταῖς ἀφικνουμέναις μαντείαις προσαναιροῦσιν ὑμῖν .
οἱ τοίνυν χοροὶ πάντες οἱ γιγνόμενοι καὶ οἱ χορηγοὶ δῆλον ὅτι τὰς μὲν ἡμέρας ἐκείνας ἃς συνερχόμεθ ἐπὶ τὸν ἀγῶνα , κατὰ τὰς μαντείας ταύτας ὑπὲρ ὑμῶν ἐστεφανώμεθα , ὁμοίως ὅ τε μέλλων νικᾶν καὶ ὁ πάντων ὕστατος γενήσεσθαι , τῇ δὲ τῶν ἐπινικίων ὑπὲρ αὑτοῦ τότ ἤδη στεφανοῦται ὁ νικῶν 0 1 .
τὸν οὖν εἴς τινα τούτων τῶν χορευτῶν ἢ τῶν χορηγῶν ὑβρίζοντ ἐπ ἔχθρᾳ , καὶ ταῦτ ἐν αὐτῷ τῷ ἀγῶνι καὶ ἐν τῷ τοῦ θεοῦ ἱερῷ , τοῦτον ἄλλο τι πλὴν ἀσεβεῖν φήσομεν ;
καὶ μὴν ἴστε γε τοῦθ ὅτι βουλόμενοι μηδέν ἀγωνίζεσθαι ξένον οὐκ ἐδώκαθ ἁπλῶς τῶν χορηγῶν οὐδενὶ προσκαλέσαντι τοὺς χορευτὰς σκοπεῖν , ἀλλ ἐὰν μὲν καλέσῃ , πεντήκοντα δραχμάς , ἐὰν δὲ καθέζεσθαι καθέζεσθαι κελεύσῃ , χιλίας ἀποτίνειν ἐτάξατε 0 .
τίνος εἵνεκα 0 ;
ὅπως μὴ τὸν ἐστεφανωμένον καὶ λῃτουργοῦντα τῷ θεῷ ταύτην τὴν ἡμέραν καλῇ μη δ ἐπηρεάζῃ μη δ ὑβρίζῃ μηδεὶς ἐξεπίτηδες 0 .
εἶτα τὸν μὲν χορευτὴν οὐ δ ὁ προσκαλέσας κατὰ τὸν νόμον ἀζήμιος ἔσται , τὸν δὲ χορηγὸν οὐ δ ὁ συγκόψας παρὰ πάντας τοὺς νόμους οὕτω φανερῶς δώσει δίκην ;
ἀλλὰ μὴν οὐδέν ἐστ ὄφελος καλῶς καὶ φιλανθρώπως τοὺς νόμους ὑπὲρ τῶν πολλῶν κεῖσθαι , εἰ τοῖς ἀπειθοῦσι καὶ βιαζομένοις αὐτοὺς ἡ παρ ὑμῶν ὀργὴ τῶν ἀεὶ κυρίων μὴ γενήσεται 0 .
φέρε δὴ πρὸς θεῶν κ ἀκεῖνο σκέψασθε .
παραιτήσομαι δ ὑμᾶς μηδὲν ἀχθεσθῆναί μοι , ἐὰν ἐπὶ συμφορᾶς τινῶν γεγονότων ὀνομαστὶ μνησθῶ ·
οὐ γὰρ ὀνειδίσαι μὰ τοὺς θεοὺς οὐδενὶ δυσχερὲς οὐδὲν βουλόμενος τοῦτο ποιήσω , ἀλλὰ δεῖξαι τὸ βιάζεσθαι καὶ ὑβρίζειν καὶ τὰ τοιαῦτα ποιεῖν ὡς ἅπαντες ὑμεῖς οἱ ἄλλοι φεύγετε .
σαννίων ἐστὶ δήπου τις ὁ τοὺς τραγικοὺς χοροὺς διδάσκων ·
οὗτος ἀστρατείας ἑάλω καὶ κέχρηται συμφορᾷ .
τοῦτον μετὰ τὴν ἀτυχίαν ταύτην ἐμισθώσατό τις φιλονικῶν χορηγὸς τραγῳδῶν , οἶμαι , Θεοζοτίδης .
τὸ μὲν οὖν πρῶτον ἠγανάκτουν οἱ ἀντιχορηγοὶ καὶ κωλύσειν ἔφασαν , ὡς δ ἐπληρώθη τὸ θέατρον καὶ τὸν ὄχλον συνειλεγμένον εἶδον ἐπὶ τὸν ἀγῶνα , ὤκνησαν , εἴασαν , οὐδεὶς ἥψατο , ἀλλὰ τοσοῦτον τῆς εὐσεβείας ἐν ἑκάστῳ τις ἂν ὑμῶν ἴδοι τὸ συγκεχωρηκὸς ὥστε πάντα τὸν μετὰ ταῦτα χρόνον διδάσκει τοὺς χοροὺς καὶ οὐ δὲ τῶν ἰδίων ἐχθρῶν οὐδεὶς κωλύει ·
τοσοῦτ ἀπέχει τῶν χορηγῶν .
ἄλλος ἐστὶν Ἀριστείδης Οἰνῇδος φυλῆς , ἠτυχηκώς τι καὶ οὗτος τοιοῦτον , ὃς νῦν μὲν καὶ γέρων ἐστὶν ἤδη καὶ ἴσως ἥττων χορευτής , ἦν δέ ποθ ἡγεμὼν τῆς φυλῆς .
ἴστε δὲ δήπου τοῦθ ὅτι τὸν ἡγεμόν ἂν ἀφέλῃ τις , οἴχεται ὁ λοιπὸς χορός .
ἀλλ ὅμως πολλῶν χορηγῶν φιλονικησάντων , οὐδεὶς πώποτε τοῦτ εἶδε τὸ πλεονέκτημα , οὐ δ ἐτόλμησε τοῦτον ἐξαγαγεῖν οὐ δὲ κωλῦσαι ·
διὰ γὰρ τὸ δεῖν αὐτὸν ἐπιλαβόμενον τῇ χειρὶ τοῦτο ποιῆσαι καὶ μὴ προσκαλέσασθαι πρὸς τὸν ἄρχοντ ἐξεῖναι , ὥσπερ ἂν εἰ ξένον τις ἐξαγαγεῖν ἐβούλετο , ἅπας τις ὤκνει τῆς ἀσελγείας ταύτης αὐτόχειρ ὀφθῆναι γιγνόμενος .
οὔκουν δεινόν , ὦ ἄνδρες δικασταί , καὶ σχέτλιον τῶν μὲν νικᾶν ἂν παρὰ τοῦτ οἰομένων χορηγῶν , τῶν ἀνηλωκότων πολλάκις πάντα τὰ ὄντ εἰς τὰς λῃτουργίας , μηδένα τολμῆσαι πώποτε μη δ ὧν οἱ νόμοι διδόασιν ἅψασθαι , ἀλλ οὕτως εὐλαβῶς , οὕτως εὐσεβῶς , οὕτω μετρίως διακεῖσθαι ὥστ ἀναλίσκοντας , ἀγωνιῶντας ὅμως ἀπέχεσθαι καὶ προορᾶσθαι τὰς ὑμετέρας βουλήσεις καὶ τὴν περὶ τὴν ἑορτὴν σπουδήν , Μειδίαν δ ἰδιώτην ὄντα , μηδὲν ἀνηλωκότα , ὅτι τῳ προσέκρουσεν καὶ ἐχθρὸς ὑπῆρχεν , τοῦτον ἀναλίσκοντα , χορηγοῦντα , ἐπίτιμον ὄντα προπηλακίζειν καὶ τύπτειν , καὶ μή τε τῆς ἑορτῆς μή τε τῶν νόμων μή τε τί ὑμεῖς ἐρεῖτε μή τε τοῦ θεοῦ φροντίζειν 0 ;
πολλῶν τοίνυν , ὦ ἄνδρες Ἀθηναῖοι , γεγενημένων ἐχθρῶν ἀλλήλοις , οὐ μόνον ἐξ ἰδίων ἀλλὰ καὶ ἐκ κοινῶν πραγμάτων , οὐδεὶς πώποτ εἰς τοσοῦτ ἀναιδείας ἀφίκεθ ὥστε τοιοῦτόν τι τολμῆσαι ποιεῖν .
καίτοι φασὶν Ἰφικράτην ποτ ἐκεῖνον Διοκλεῖ τῷ Πιθεῖ τὰ μάλιστ ἐλθεῖν εἰς ἔχθραν , καὶ ἔτι πρὸς τούτῳ συμβῆναι Τεισίαν τὸν Ἰφικράτους ἀδελφὸν ἀντιχορηγῆσαι τῷ Διοκλεῖ .
ἀλλ ὅμως πολλοὺς μὲν ἔχων φίλους Ἰφικράτης , πολλὰ δὲ χρήματα κεκτημένος , φρονῶν δ ἐφ αὑτῷ τηλικοῦτον ἡλίκον εἰκὸς ἄνδρα καὶ δόξης καὶ τιμῶν τετυχηκόθ ὧν ἐκεῖνος ἠξίωτο παρ ὑμῶν , οὐκ ἐβάδιζ ἐπὶ τὰς τῶν χρυσοχόων οἰκίας νύκτωρ , οὐ δὲ κατερρήγνυεν τὰ παρασκευαζόμεν ἱμάτι εἰς τὴν ἑορτήν , οὐ δὲ διέφθειρε διδάσκαλον , οὐ δὲ χορὸν μανθάνειν ἐκώλυεν , οὐ δὲ τῶν ἄλλων οὐδὲν ὧν οὗτος διεπράττετ ἐποίει , ἀλλὰ τοῖς νόμοις καὶ τῇ τῶν ἄλλων βουλήσει συγχωρῶν ἠνείχετο καὶ νικῶντα καὶ στεφανούμενον τὸν ἐχθρὸν ὁρῶν , εἰκότως 0 ·
ἐν ᾗ γὰρ αὐτὸς εὐδαίμων ᾔδει γεγονὼς πολιτείᾳ , ταύτῃ συγχωρεῖν τὰ τοιαῦτ ἠξίου .
πάλιν Φιλόστρατον πάντες ἴσμεν τὸν Κολωνῆθεν Χαβρίου κατηγοροῦντα , ὅτ ἐκρίνετο τὴν περὶ Ὠρωποῦ κρίσιν θανάτου , καὶ πάντων τῶν κατηγόρων πικρότατον γενόμενον , καὶ μετὰ ταῦτα χορηγοῦντα παισὶν Διονύσια καὶ νικῶντα , καὶ Χαβρίαν οὔ τε τύπτοντα οὔ τ ἀφαρπάζοντα τὸν στέφανον οὔ θ ὅλως προσιόνθ ὅποι μὴ προσῆκεν αὐτῷ .
πολλοὺς δ ἂν ἔχων εἰπεῖν ἔτι καὶ διὰ πολλὰς προφάσεις ἐχθροὺς γεγενημένους ἀλλήλοις , οὐδένα πώποτ οὔ τ ἀκήκοα οὔ θ ἑόρακα ὅστις εἰς τοσοῦτον ἐλήλυθεν ὕβρεως ὥστε τοιοῦτόν τι ποιεῖν .
οὐδέ γ ἐκεῖν οὐδεὶς ὑμῶν οἶδ ὅτι μνημονεύει πρότερον , τῶν ἐπὶ τοῖς ἰδίοις ἢ καὶ τοῖς κοινοῖς ἐχθρῶν ἀλλήλοις οὐδέν οὔ τε καλουμένων τῶν κριτῶν παρεστηκότα , οὔ θ ὅταν ὀμνύωσιν ἐξορκοῦντα , οὔ θ ὅλως ἐπ οὐδενὶ τῶν τοιούτων ἐχθρὸν ἐξεταζόμενον .
ταῦτα γὰρ πάντα καὶ τὰ τοιαῦτ , ὦ ἄνδρες Ἀθηναῖοι , φιλονικίᾳ μὲν ὑπαχθέντα χορηγὸν ὄντα ποιεῖν ἔχει τινὰ συγγνώμην ·
ἔχθρᾳ δ ἐλαύνοντά τινα , ἐκ προαιρέσεως , ἐφ ἅπασι , καὶ τὴν ἰδίαν δύναμιν κρείττω τῶν νόμων οὖσαν ἐνδεικνύμενον , Ἡράκλεις , βαρὺ κ οὐχὶ δίκαιόν ἐστιν οὐ δὲ συμφέρον ὑμῖν .
εἰ γὰρ ἑκάστῳ τῶν χορηγούντων τοῦτο πρόδηλον γένοιτο , ὅτι ἂν ὁ δεῖν ἐχθρὸς ᾖ μοι , Μειδίας ἤ τις ἄλλος θρασὺς οὕτω καὶ πλούσιος , πρῶτον μὲν ἀφαιρεθήσομαι τὴν νίκην , κ ἂν ἄμεινον ἀγωνίσωμαί τινος , ἔπειτ ἐφ ἅπασιν ἐλαττωθήσομαι καὶ προπηλακιζόμενος διατελῶ , τίς οὕτως ἀλόγιστος ἢ τίς οὕτως ἄθλιός ἐστιν , ὅστις ἑκὼν ἂν μίαν δραχμὴν ἐθελήσειεν ἀναλῶσαι ;
ἀλλ , οἶμαι , τὸ πάντας ποιοῦν καὶ φιλοτιμεῖσθαι καὶ ἀναλίσκειν ἐθέλειν ἐκεῖν ἐστίν , ὅτι τῶν ἴσων καὶ τῶν δικαίων ἕκαστος ἡγεῖται ἑαυτῷ μετεῖναι ἐν δημοκρατίᾳ .
ἐγὼ τοίνυν , ὦ ἄνδρες Ἀθηναῖοι , τούτων οὐκ ἔτυχον διὰ τοῦτον , ἀλλὰ χωρὶς ὧν ὑβρίσθην , καὶ τῆς νίκης προσαπεστερήθην .
καίτοι πᾶσιν ὑμῖν ἐγὼ τοῦτο δείξω σαφῶς , ὅτι μηδὲν ἀσελγὲς ἐξῆν ποιοῦντι Μειδίᾳ μη δ ὑβρίζοντι μη δὲ τύπτοντι καὶ λυπεῖν ἐμὲ καὶ κατὰ τοὺς νόμους αὐτῷ φιλοτιμεῖσθαι πρὸς ὑμᾶς , καὶ μη δὲ διᾶραι περὶ αὐτοῦ τὸ στόμ ἔχειν ἐμέ .
ἐχρῆν γὰρ αὐτόν , ὦ ἄνδρες Ἀθηναῖοι , ὅτ ἐγὼ τῆς Πανδιονίδος χορηγὸς ὑπέστην ἐν τῷ δήμῳ , τότε τῆς Ἐρεχθῇδος ἀναστάντα , τῆς ἑαυτοῦ φυλῆς , ἀνθυποστῆναι , καὶ καταστήσανθ ἑαυτὸν ἐξ ἴσου καὶ τὰ ὄντ ἀναλίσκονθ ὥσπερ ἐγώ , οὕτω μ ἀφαιρεῖσθαι τὴν νίκην , ὑβρίζειν δὲ τοιαῦτα καὶ τύπτειν μη δὲ τότε 0 .
νῦν δὲ τοῦτο μὲν οὐκ ἐποίησεν , ἐν ᾧ τὸν δῆμον ἐτίμησεν ἄν , οὐ δ ἐνεανιεύσατο τοιοῦτον οὐδέν ·
ἐμοὶ δ , ὃς εἴ τε τις , ὦ ἄνδρες Ἀθηναῖοι , βούλεται νομίσαι μανίαν  μανία γὰρ ἴσως ἐστὶν ὑπὲρ δύναμίν τι ποιεῖν  , εἴ τε καὶ φιλοτιμίᾳ χορηγὸς ὑπέστην , οὕτω φανερῶς καὶ μιαρῶς ἐπηρεάζων παρηκολούθησεν ὥστε μη δὲ τῶν ἱερῶν ἱματίων μη δὲ τοῦ χοροῦ μη δὲ τοῦ σώματος τὼ χεῖρε τελευτῶν ἀποσχέσθαι μου 0 .
εἰ τοίνυν τις ὑμῶν , ὦ ἄνδρες Ἀθηναῖοι , ἄλλως πως ἔχει τὴν ὀργὴν ἐπὶ Μειδίαν ἢ ὡς δέον αὐτὸν τεθνάναι , οὐκ ὀρθῶς ἔχει 0 .
οὐ γάρ ἐστι δίκαιον οὐ δὲ προσῆκον τὴν τοῦ παθόντος εὐλάβειαν τῷ μηδὲν ὑποστειλαμένῳ πρὸς ὕβριν μερίδ εἰς σωτηρίαν ὑπάρχειν , ἀλλὰ τὸν μὲν ὡς ἁπάντων τῶν ἀνηκέστων αἴτιον κολάζειν προσήκει , τῷ δ ἐπὶ τοῦ βοηθεῖν ἀποδιδόναι τὴν χάριν 0 1 .
οὐ δὲ γὰρ αὖ τοῦτ ἔστιν εἰπεῖν , ὡς οὐ γεγενημένου πώποτ οὐδενὸς ἐκ τῶν τοιούτων δεινοῦ τῷ λόγῳ τὸ πρᾶγμ ἐγὼ νῦν αἴρω καὶ φοβερὸν ποιῶ .
ἀλλ ἴσασιν ἅπαντες , εἰ δὲ μή , πολλοί γε , Εὔθυνον τὸν παλαίσαντά ποτ ἐκεῖνον , τὸν νεανίσκον , Σώφιλον τὸν παγκρατιαστήν  ἰσχυρός τις ἦν , μέλας , εὖ οἶδ ὅτι γιγνώσκουσίν τινες ὑμῶν ὃν λέγω ,  τοῦτον ἐν Σάμῳ ἐν συνουσίᾳ τινὶ καὶ διατριβῇ οὕτως ἰδίᾳ , ὅτι αὐτὸν ὑβρίζειν ᾤετο , ἀμυνάμενον οὕτως ὥστε καὶ ἀποκτεῖναι 0 .
ἴσασιν Εὐαίωνα πολλοὶ τὸν Λεωδάμαντος ἀδελφόν , ἀποκτείναντα Βοιωτὸν ἐν δείπνῳ καὶ συνόδῳ κοινῇ διὰ πληγὴν μίαν .
οὐ γὰρ ἡ πληγὴ παρέστησε τὴν ὀργήν , ἀλλ ἡ ἀτιμία ·
οὐ δὲ τὸ τύπτεσθαι τοῖς ἐλευθέροις ἐστὶ δεινόν , καίπερ ὂν δεινόν , ἀλλὰ τὸ ἐφ ὕβρει .
πολλὰ γὰρ ἂν ποιήσειεν ὁ τύπτων , ὦ ἄνδρες Ἀθηναῖοι , ὧν ὁ παθὼν ἔνι οὐ δ ἂν ἀπαγγεῖλαι δύναιθ ἑτέρῳ , τῷ σχήματι , τῷ βλέμματι , τῇ φωνῇ , ὅταν ὡς ὑβρίζων , ὅταν ὡς ἐχθρὸς ὑπάρχων , ὅταν κονδύλοις , ὅταν ἐπὶ κόρρης 0 1 2 .
ταῦτα κινεῖ , ταῦτ ἐξίστησιν ἀνθρώπους αὑτῶν , ἀήθεις ὄντας τοῦ προπηλακίζεσθαι .
οὐδεὶς ἄν , ὦ ἄνδρες Ἀθηναῖοι , ταῦτ ἀπαγγέλλων δύναιτο τὸ δεινὸν παραστῆσαι τοῖς ἀκούουσιν οὕτως ὡς ἐπὶ τῆς ἀληθείας καὶ τοῦ πράγματος τῷ πάσχοντι καὶ τοῖς ὁρῶσιν ἐναργὴς ἡ ὕβρις φαίνεται .
σκέψασθε δὴ πρὸς Διὸς καὶ θεῶν , ὦ ἄνδρες Ἀθηναῖοι , καὶ λογίσασθε παρ ὑμῖν αὐτοῖς , ὅσῳ πλείον ὀργὴν ἐμοὶ προσῆκε παραστῆναι πάσχοντι τοιαῦθ ὑπὸ Μειδίου ἢ τότ ἐκείνῳ τῷ Εὐαίωνι τῷ τὸν Βοιωτὸν ἀποκτείναντι 0 .
ὁ μέν γ ὑπὸ γνωρίμου , καὶ τούτου μεθύοντος , ἐναντίον ἓξ ἢ ἕπτ ἀνθρώπων ἐπλήγη , καὶ τούτων γνωρίμων , οἳ τὸν μὲν κακιεῖν οἷς ἔπραξε , τὸν δ ἐπαινέσεσθαι μετὰ ταῦτ ἀνασχόμενον καὶ κατασχόνθ ἑαυτὸν ἔμελλον , καὶ ταῦτ εἰς οἰκίαν ἐλθὼν ἐπὶ δεῖπνον , οἷ μη δὲ βαδίζειν ἐξῆν αὐτῷ 0 ·
ἐγὼ δ ὑπ ἐχθροῦ , νήφοντος , ἕωθεν , ὕβρει καὶ οὐκ οἴνῳ τοῦτο ποιοῦντος , ἐναντίον πολλῶν καὶ ξένων καὶ πολιτῶν ὑβριζόμην , καὶ ταῦτ ἐν ἱερῷ καὶ οἷ πολλή μοι ἦν ἀνάγκη βαδίζειν χορηγοῦντι .
καὶ ἐμαυτὸν μέν γ , ὦ ἄνδρες Ἀθηναῖοι , σωφρόνως , μᾶλλον δ εὐτυχῶς οἶμαι βεβουλεῦσθαι , ἀνασχόμενον τότε καὶ οὐδὲν ἀνήκεστον ἐξαχθέντα πρᾶξαι ·
τῷ δ Εὐαίωνι καὶ πᾶσιν , εἴ τις αὑτῷ βεβοήθηκεν ἀτιμαζόμενος , πολλὴν συγγνώμην ἔχω .
δοκοῦσι δέ μοι καὶ τῶν δικασάντων τότε πολλοί ·
ἀκούω γὰρ αὐτὸν ἔγωγε μιᾷ μόνον ἁλῶναι ψήφῳ , καὶ ταῦτ οὔ τε κλαύσαντ οὔ τε δεηθέντα τῶν δικαστῶν οὐδενός , οὔ τε φιλάνθρωπον οὔ τε μικρὸν οὔ τε μέγ οὐ δ ὁτιοῦν πρὸς τοὺς δικαστὰς ποιήσαντα .
θῶμεν τοίνυν οὑτωσί , τοὺς μὲν καταγνόντας αὐτοῦ μὴ ὅτι ἠμύνατο , διὰ τοῦτο καταψηφίσασθαι , ἀλλ ὅτι τοῦτον τὸν τρόπον ὥστε καὶ ἀποκτεῖναι , τοὺς δ ἀπογνόντας καὶ ταύτην τὴν ὑπερβολὴν τῆς τιμωρίας τῷ γε τὸ σῶμ ὑβρισμένῳ δεδωκέναι 0 1 .
ἐμοὶ τῷ τοσαύτῃ κεχρημένῳ προνοίᾳ τοῦ μηδὲν ἀνήκεστον γενέσθαι , ὥστε μη δ ἀμύνασθαι , παρὰ τοῦ τὴν τιμωρίαν ὧν πέπονθ ἀποδοθῆναι προσήκει 0 ;
ἐγὼ μὲν οἶμαι παρ ὑμῶν καὶ τῶν νόμων , καὶ παράδειγμά γε πᾶσι γενέσθαι τοῖς ἄλλοις , ὅτι τοὺς ὑβρίζοντας ἅπαντας καὶ τοὺς ἀσελγεῖς οὐκ αὐτὸν ἀμύνεσθαι μετὰ τῆς ὀργῆς , ἀλλ ἐφ ὑμᾶς ἄγειν δεῖ , ὡς βεβαιούντων ὑμῶν καὶ φυλαττόντων τὰς ἐν τοῖς νόμοις τοῖς παθοῦσι βοηθείας .
οἶμαι τοίνυν τινὰς ὑμῶν , ὦ ἄνδρες δικασταί , ποθεῖν ἀκοῦσαι τὴν ἔχθραν , ἥτις ἦν ἡμῖν πρὸς ἀλλήλους ·
νομίζειν γὰρ οὐδέν ἂν ἀνθρώπων οὕτως ἀσελγῶς καὶ βιαίως οὐδενὶ τῶν πολιτῶν χρήσασθαι , μὴ μεγάλου τινὸς ὄντος ὃ αὐτῷ προωφείλετο .
βούλομαι δὴ καὶ περὶ ταύτης ὑμῖν ἐξ ἀρχῆς εἰπεῖν καὶ διηγήσασθαι , ἵν εἰδῆθ ὅτι καὶ τούτων ὀφείλων δίκην φανήσεται .
ἔσται δὲ βραχὺς περὶ αὐτῶν ὁ λόγος , κ ἂν ἄνωθεν ἄρχεσθαι δοκῶ .
ἡνίκα τὰς δίκας ἔλαχον τῶν πατρῴων τοῖς ἐπιτρόποις , μειρακύλλιον ὢν κομιδῇ καὶ τοῦτον οὐ δ εἰ γέγον εἰδὼς οὐ δὲ γιγνώσκων ὡς μη δὲ νῦν ὤφελον , τότε μοι μελλουσῶν εἰσιέναι τῶν δικῶν εἰς ἡμέραν ὡσπερεὶ τετάρτην ἢ πέμπτην εἰσεπήδησαν ἁδελφὸς ὁ τούτου καὶ οὗτος εἰς τὴν οἰκίαν ἀντιδιδόντες τριηραρχίαν 0 .
τ οὔνομα μὲν δὴ παρέσχεν ἐκεῖνος , καὶ ἦν ὁ ἀντιδιδοὺς Θρασύλοχος ·
τὰ δ ἔργα πάντ ἦν καὶ τὰ πραττόμενα ὑπὸ τούτου .
καὶ πρῶτον μὲν κατέσχισαν τὰς θύρας τῶν οἰκημάτων , ὡς αὐτῶν ἤδη γιγνομένας κατὰ τὴν ἀντίδοσιν ·
εἶτα τῆς ἀδελφῆς , ἔτ ἔνδον τότε καὶ παιδὸς οὔσης κόρης , ἐναντίον ἐφθέγγοντ αἰσχρὰ καὶ τοιαῦθ οἷ ἂν ἄνθρωποι τοιοῦτοι φθέγξαιντο  οὐ γὰρ ἔγωγε προαχθείην ἂν εἰπεῖν πρὸς ὑμᾶς τῶν τότε ῥηθέντων οὐδέν  , καὶ τὴν μητέρα κ ἀμὲ καὶ πάντας ἡμᾶς ῥητὰ καὶ ἄρρητα κάκ ἐξεῖπον ·
ὃ δ οὖν δεινότατον καὶ οὐ λόγος , ἀλλ ἔργον ἤδη 0 ·
τὰς δίκας ὡς αὐτῶν οὔσας ἀφίεσαν τοῖς ἐπιτρόποις .
καὶ ταῦτ ἐστὶ μὲν παλαιά , ὅμως δέ τινας μνημονεύειν ὑμῶν οἴομαι ·
ὅλη γὰρ ἡ πόλις τὴν ἀντίδοσιν καὶ τὴν ἐπιβουλὴν τότε ταύτην καὶ τὴν ἀσέλγειαν ᾔσθετο .
κ ἀγὼ τότε παντάπασιν ἔρημος ὢν καὶ νέος κομιδῇ , ἵνα μὴ τῶν παρὰ τοῖς ἐπιτρόποις ἀποστερηθείην , οὐχ ὅσ ἐδυνήθην ἀνακομίσασθαι προσδοκῶν εἰσπράξειν , ἀλλ ὅσων ἐμαυτῷ συνῄδειν ἀπεστερημένῳ , δίδωμ εἴκοσι μνᾶς τούτοις , ὅσου τὴν τριηραρχίαν ἦσαν μεμισθωκότες .
τὰ μὲν δὴ τόθ ὑβρίσματα τούτων εἰς ἐμὲ ταῦτ ἐστίν .
δίκην δὲ τούτῳ λαχὼν ὕστερον τῆς κακηγορίας εἷλον ἐρήμην ·
οὐ γὰρ ἀπήντα .
λαβὼν δ ὑπερήμερον καὶ ἔχων , οὐδενὸς ἡψάμην πώποτε τῶν τούτου , ἀλλὰ λαχὼν ἐξούλης πάλιν οὐδέπω καὶ τήμερον εἰσελθεῖν δεδύνημαι ·
τοσαύτας τέχνας καὶ σκήψεις οὗτος εὑρίσκων ἐκκρούει .
κ ἀγὼ μὲν οὕτως εὐλαβῶς τῇ δίκῃ , τοῖς νόμοις ἅπαντα πράττειν ἀξιῶ ·
ὁ δ , ὡς ὑμεῖς ἀκούετε , ἀσελγῶς οὐ μόνον εἰς ἐμὲ καὶ τοὺς ἐμοὺς ᾤετο δεῖν ὑβρίζειν , ἀλλὰ καὶ εἰς τοὺς φυλέτας δι ἐμέ .
ὡς οὖν ταῦτ ἀληθῆ λέγω , κάλει μοι τούτων τοὺς μάρτυρας , ἵν εἰδῆθ ὅτι , πρὶν κατὰ τοὺς νόμους δίκην ὧν πρότερον ἠδικήθην λαβεῖν , πάλιν τοιαῦθ οἷ ἀκηκόαθ ὕβρισμαι .
μΑΡτΥΡΙΑ Καλλισθένης Σφήττιος , Διόγνητος Θορίκιος , Μνησίθεος Ἀλωπεκῆθεν , οἴδαμεν Δημοσθένην , ᾧ μαρτυροῦμεν , κρίσιν λελογχότα Μειδίᾳ ἐξούλης , τῷ καὶ νῦν ὑπ αὐτοῦ κρινομένῳ δημοσίᾳ , καὶ ἤδη τῇ κρίσει ἐκείνῃ διαγεγονότα ἔτη ὀκτώ , καὶ τοῦ χρόνου γεγενημένον παντὸς αἴτιον Μειδίαν ἀεὶ προφασιζόμενον καὶ ἀναβαλλόμενον .
ὃ τοίνυν πεποίηκεν , ὦ ἄνδρες Ἀθηναῖοι , περὶ τῆς δίκης , ἀκούσατε , καὶ θεωρεῖτ ἐφ ἑκάστου τὴν ὕβριν καὶ τὴν ὑπερηφανίαν αὐτοῦ .
τῆς γὰρ δίκης , ταύτης λέγω ἧς εἷλον αὐτόν , γίγνεταί μοι διαιτητὴς Στράτων Φαληρεύς , ἄνθρωπος πένης μέν τις καὶ ἀπράγμων , ἄλλως δ οὐ πονηρός , ἀλλὰ καὶ πάνυ χρηστός ·
ὅπερ τὸν ταλαίπωρον οὐκ ὀρθῶς οὐ δὲ δικαίως , ἀλλὰ καὶ πάνυ αἰσχρῶς ἀπολώλεκεν 0 .
οὗτος διαιτῶν ἡμῖν ὁ Στράτων , ἐπειδή ποθ ἧκεν ἡ κυρία , πάντα δ ἤδη διεξεληλύθει ταῦτα τ ἀκ τῶν νόμων , ὑπωμοσίαι καὶ παραγραφαί , καὶ οὐδὲν ἔτ ἦν ὑπόλοιπον , τὸ μὲν πρῶτον ἐπισχεῖν ἐδεῖτό μου τὴν δίαιταν , ἔπειτ εἰς τὴν ὑστεραίαν ἀναβαλέσθαι ·
τὸ τελευταῖον δ , ὡς οὔ τ ἐγὼ συνεχώρουν οὔ θ οὗτος ἀπήντα , τῆς δ ὥρας ἐγίγνετ ὀψέ , κατεδιῄτησεν .
ἤδη δ ἑσπέρας οὔσης καὶ σκότους ἔρχεται Μειδίας οὑτοσὶ πρὸς τὸ τῶν ἀρχόντων οἴκημα , καὶ καταλαμβάνει τοὺς ἄρχοντας ἐξιόντας καὶ τὸν Στράτων ἀπιόντ ἤδη , τὴν ἔρημον δεδωκότα , ὡς ἐγὼ τῶν παραγενομένων τινὸς ἐπυνθανόμην .
τὸ μὲν οὖν πρῶτον οἷός τ ἦν πείθειν αὐτόν , ἣν κατεδεδιῃτήκει , ταύτην ἀποδεδιῃτημένην ἀποφαίνειν , καὶ τοὺς ἄρχοντας μεταγράφειν , καὶ πεντήκοντα δραχμὰς αὐτοῖς ἐδίδου ·
ὡς δ ἐδυσχέραινον οὗτοι τὸ πρᾶγμα καὶ οὐδετέρους ἔπειθεν , ἀπειλήσας καὶ διαλοιδορηθεὶς ἀπελθὼν τί ποιεῖ ;
καὶ θεάσασθε τὴν κακοήθειαν .
τὴν μὲν δίαιταν ἀντιλαχὼν οὐκ ὤμοσεν , ἀλλ εἴασε καθ αὑτοῦ κυρίαν γενέσθαι , καὶ ἀνώμοτος ἀπηνέχθη ·
βουλόμενος δὲ τὸ μέλλον λαθεῖν , φυλάξας τὴν τελευταίαν ἡμέραν τῶν διαιτητῶν , τὴν τοῦ θαργηλιῶνος ἢ τοῦ σκιροφοριῶνος γιγνομένην , εἰς ἣν ὁ μὲν ἦλθε τῶν διαιτητῶν , ὁ δ οὐκ ἦλθε , πείσας τὸν πρυτανεύοντα δοῦναι τὴν ψῆφον παρὰ πάντας τοὺς νόμους , κλητῆρ οὐ δ ὁντινοῦν ἐπιγραψάμενος , κατηγορῶν ἔρημον , οὐδενὸς παρόντος , ἐκβάλλει καὶ ἀτιμοῖ τὸν διαιτητήν ·
καὶ νῦν εἷς Ἀθηναίων , ὅτι Μειδίας ἔρημον ὦφλε δίκην , ἁπάντων ἀπεστέρηται τῶν ἐν τῇ πόλει καὶ καθάπαξ ἄτιμος γέγονεν ·
καὶ οὔ τε λαχεῖν ἀδικηθέντα οὔ τε διαιτητὴν γενέσθαι Μειδίᾳ οὔ θ ὅλως τὴν αὐτὴν ὁδὸν βαδίζειν , ὡς ἔοικεν , ἔστ ἀσφαλές 0 .
δεῖ δὴ τοῦτο τὸ πρᾶγμ ὑμᾶς οὑτωσὶ σκέψασθαι , καὶ λογίσασθαι τί ποτ ἔσθ ὃ παθὼν Μειδίας οὕτως ὠμὸν τηλικαύτην ἐπεβούλευσε λαβεῖν τῶν πεπραγμένων παρ ἀνδρὸς πολίτου δίκην , κ ἂν μὲν ᾖ τι δεινὸν ὡς ἀληθῶς καὶ ὑπερφυές , συγγνώμην ἔχειν , ἐὰν δὲ μηδέν , θεάσασθε τὴν ἀσέλγειαν καὶ τὴν ὠμότητα , ᾗ καθ ἁπάντων χρῆται τῶν ἐντυγχανόντων 0 .
τί οὖν ἔσθ ὃ πέπονθεν 0 ;
μεγάλην νὴ Δί ὦφλε δίκην καὶ τοσαύτην ὥστ ἀποστερεῖσθαι τῶν ὄντων .
ἀλλὰ χιλίων ἡ δίκη μόνον ἦν δραχμῶν .
πάνυ γε , ἀλλὰ δάκνει καὶ τοῦτο , φαίη τις ἄν , ὅταν ἐκτίνειν ἀδίκως δέῃ , συνέβη δ ὑπερημέρῳ γενομένῳ λαθεῖν αὐτῷ διὰ τὸ ἀδικηθῆναι .
ἀλλ αὐθημερὸν μὲν ᾔσθετο , ὃ καὶ μέγιστόν ἐστι τεκμήριον τοῦ μηδὲν ἠδικηκέναι τὸν ἄνθρωπον , δραχμὴν δ οὐδέπω μίαν ἐκτέτεικεν .
ἀλλὰ μή πω τοῦτο 0 .
ἀλλὰ τὴν μὴ οὖσαν ἀντιλαχεῖν ἐξῆν αὐτῷ δήπου , καὶ πρὸς ἐμὲ τὸ πρᾶγμα καταστήσασθαι , πρὸς ὅνπερ ἐξ ἀρχῆς ἦν ἡ δίκη .
ἀλλ οὐκ ἐβούλετο ·
ἀλλ ἵνα μὴ Μειδίας ἀτίμητον ἀγωνίσηται δέκα μνῶν δίκην , πρὸς ἣν οὐκ ἀπήντα δέον , καὶ εἰ μὲν ἠδίκηκε , δίκην δῷ , εἰ δὲ μή , ἀποφύγῃ , ἄτιμον Ἀθηναίων ἕν εἶναι δεῖ καὶ μή τε συγγνώμης μή τε λόγου μή τε ἐπιεικείας μηδεμιᾶς τυχεῖν , ἃ καὶ τοῖς ὄντως ἀδικοῦσιν ἅπανθ ὑπάρχει 0 .
ἀλλ ἐπειδή γ ἠτίμωσεν ὃν ἐβουλήθη , καὶ τοῦτ ἐχαρίσασθ αὐτῷ , καὶ τὴν ἀναιδῆ γνώμην , ᾗ ταῦτα προαιρεῖται ποιεῖν , ἐνέπλησεν αὑτοῦ , ἐκεῖν ἐποίησε , τὴν καταδίκην ἐκτέτεικε , δι ἣν τὸν ἄνθρωπον ἀπώλεσεν ;
οὐ δὲ χαλκοῦν οὐδέπω καὶ τήμερον , ἀλλὰ δίκην ἐξούλης ὑπομένει φεύγειν 0 .
οὐκοῦν ὁ μὲν ἠτίμωται καὶ παραπόλωλεν , ὁ δ οὐ δ ὁτιοῦν πέπονθεν , ἀλλ ἄνω κάτω τοὺς νόμους , τοὺς διαιτητάς , πάνθ ὅσ ἂν βούληται στρέφει .
καὶ τὴν μὲν κατὰ τοῦ διαιτητοῦ γνῶσιν , ἣν ἀπρόσκλητον κατεσκεύασεν , αὐτὸς κυρίαν αὑτῷ πεποίηται ·
ἣν δ αὐτὸς ὦφλεν ἐμοὶ προσκληθείς , εἰδώς , οὐκ ἀπαντῶν , ἄκυρον ποιεῖ .
καίτοι εἰ παρὰ τῶν ἔρημον καταδιαιτησάντων αὐτοῦ τηλικαύτην δίκην οὗτος ἀξιοῖ λαμβάνειν , τίν ὑμῖν προσήκει παρὰ τούτου λαβεῖν , τοῦ φανερῶς τοὺς ὑμετέρους νόμους ἐφ ὕβρει παραβαίνοντος ;
εἰ γὰρ ἀτιμία καὶ νόμων καὶ δικῶν καὶ πάντων στέρησις ἐκείνου τ ἀδικήματος προσήκουσ ἐστὶν δίκη , τῆς γ ὕβρεως μικρὰ θάνατος φαίνεται .
ἀλλὰ μὴν ὡς ἀληθῆ λέγω , κάλει μοι τούτων τοὺς μάρτυρας , καὶ τὸν τῶν διαιτητῶν ἀνάγνωθι νόμον .
μάρτυρες Νικόστρατος Μυρρινούσιος , Φανίας Ἀφιδναῖος οἴδαμεν Δημοσθένην , ᾧ μαρτυροῦμεν , καὶ Μειδίαν τὸν κρινόμενον ὑπὸ Δημοσθένους , ὅτ αὐτῷ Δημοσθένης ἔλαχε τὴν τοῦ κακηγορίου δίκην , ἑλομένους διαιτητὴν Στράτωνα , καὶ ἐπεὶ ἧκεν ἡ κυρία τοῦ νόμου , οὐκ ἀπαντήσαντα Μειδίαν ἐπὶ τὴν δίαιταν , ἀλλὰ καταλιπόντα .
γενομένης δὲ ἐρήμου κατὰ Μειδίου , ἐπιστάμεθα Μειδίαν πείθοντα τόν τε Στράτωνα τὸν διαιτητὴν καὶ ἡμᾶς , ὄντας ἐκείνοις τοῖς χρόνοις ἄρχοντας , ὅπως τὴν δίαιταν αὐτῷ ἀποδιαιτήσομεν , καὶ διδόντα δραχμὰς πεντήκοντα .
καὶ ἐπειδὴ οὐχ ὑπεμείναμεν , προσαπειλήσαντα ἡμῖν καὶ οὕτως ἀπαλλαγέντα .
καὶ διὰ ταύτην τὴν αἰτίαν ἐπιστάμεθα Στράτωνα ὑπὸ Μειδίου καταβραβευθέντα καὶ παρὰ πάντα τὰ δίκαια ἀτιμωθέντα .
λέγε δὴ καὶ τὸν τῶν διαιτητῶν νόμον .
νΟμΟσ Ἐὰν δέ τινες περὶ συμβολαίων ἰδίων πρὸς ἀλλήλους ἀμφισβητῶσι καὶ βούλωνται διαιτητὴν ἑλέσθαι ὁντινοῦν , ἐξέστω αὐτοῖς αἱρεῖσθαι ὃν ἂν βούλωνται .
ἐπειδὰν δ ἕλωνται κατὰ κοινόν , μενέτωσαν ἐν τοῖς ὑπὸ τούτου διαγνωσθεῖσι , καὶ μηκέτι μεταφερέτωσαν ἀπὸ τούτου ἐφ ἕτερον δικαστήριον τ αὐτὰ ἐγκλήματα , ἀλλ ἔστω τὰ κριθέντα ὑπὸ τοῦ διαιτητοῦ κύρια .
κάλει δὴ καὶ τὸν Στράτων αὐτὸν τὸν τὰ τοιαῦτα πεπονθότα ·
ἑστάναι γὰρ ἐξέσται δήπουθεν αὐτῷ .
οὗτος , ὦ ἄνδρες Ἀθηναῖοι , πένης μὲν ἴσως ἐστίν , οὐ πονηρὸς δέ γε .
οὗτος μέντοι πολίτης ὤν , ἐστρατευμένος ἁπάσας τὰς ἐν ἡλικίᾳ στρατείας καὶ δεινὸν οὐδὲν εἰργασμένος , ἕστηκε νυνὶ σιωπῇ , οὐ μόνον τῶν ἄλλων ἀγαθῶν τῶν κοινῶν ἀπεστερημένος , ἀλλὰ καὶ τοῦ φθέγξασθαι ἢ ὀδύρασθαι ·
καὶ οὐ δ εἰ δίκαι ἢ ἄδικα πέπονθεν , οὐ δὲ ταῦτ ἔξεστιν αὐτῷ πρὸς ὑμᾶς εἰπεῖν .
καὶ ταῦτα πέπονθ ὑπὸ Μειδίου καὶ τοῦ Μειδίου πλούτου καὶ τῆς ὑπερηφανίας παρὰ τὴν πενίαν καὶ ἐρημίαν καὶ τὸ τῶν πολλῶν εἷς εἶναι .
καὶ εἰ μὲν παραβὰς τοὺς νόμους ἔλαβεν τὰς πεντήκοντα δραχμὰς παρ αὐτοῦ , καὶ τὴν δίκην ἣν κατεδιῄτησεν ἀποδεδιῃτημένην ἀπέφηνεν , ἐπίτιμος ἂν ἦν καὶ οὐδὲν ἔχων κακὸν τῶν ἴσων μετεῖχε τοῖς ἄλλοις ἡμῖν ·
ἐπειδὴ δὲ παρεῖδε πρὸς τὰ δίκαια Μειδίαν , καὶ τοὺς νόμους μᾶλλον ἔδεισε τῶν ἀπειλῶν τῶν τούτου , τηνικαῦτα τηλικαύτῃ καὶ τοιαύτῃ συμφορᾷ περιπέπτωκεν ὑπὸ τούτου .
εἶθ ὑμεῖς τὸν οὕτως ὠμόν , τὸν οὕτως ἀγνώμονα , τὸν τηλικαύτας δίκας λαμβάνονθ ὧν αὐτὸς ἠδικῆσθαι φησὶ μόνον  οὐ γὰρ ἠδίκητό γε  , τοῦτον ὑβρίζοντα λαβόντες εἴς τινα τῶν πολιτῶν , καὶ μή θ ἑορτῆς μή θ ἱερῶν μή τε νόμου μή τ ἄλλου μηδενὸς πρόνοιαν ποιούμενον , οὐ καταψηφιεῖσθε ;
οὐ παράδειγμα ποιήσετε ;
καὶ τί φήσετ , ὦ ἄνδρες δικασταί 0 ;
καὶ τίν , ὢ πρὸς τῶν θεῶν , ἕξετ εἰπεῖν πρόφασιν δικαίαν ἢ καλήν 0 ;
ὅτι νὴ Δί ἀσελγής ἐστι καὶ βδελυρός ·
ταῦτα γάρ ἐστι τ ἀληθῆ ·
ἀλλὰ μισεῖν ὀφείλετ , ἄνδρες Ἀθηναῖοι , δήπου τοὺς τοιούτους μᾶλλον ἢ σῴζειν 0 .
ἀλλ ὅτι πλούσιός ἐστιν ·
ἀλλὰ τοῦτό γε τῆς ὕβρεως αὐτοῦ σχεδὸν αἴτιον εὑρήσετ ὄν , ὥστ ἀφελεῖν τὴν ἀφορμήν , δι ἣν ὑβρίζει , προσήκει μᾶλλον ἢ σῶσαι διὰ ταύτην 0 ·
τὸ γὰρ χρημάτων πολλῶν θρασὺν καὶ βδελυρὸν καὶ τοιοῦτον ἄνθρωπον ἐᾶν εἶναι κύριον , ἀφορμήν ἐστιν ἐφ ὑμᾶς αὐτοὺς δεδωκέναι .
τί οὖν ὑπόλοιπον 0 ;
ἐλεῆσαι νὴ Δία ·
παιδία γὰρ παραστήσεται καὶ κλαήσει καὶ τούτοις αὑτὸν ἐξαιτήσεται ·
ἀλλ ἴστε δήπου τοῦθ ὅτι τοὺς ἀδίκως τι πάσχοντας , ὃ μὴ δυνήσονται φέρειν , ἐλεεῖν προσήκει , οὐ τοὺς ὧν πεποιήκασι δεινῶν δίκην διδόντας .
καὶ τίς ἂν ταῦτ ἐλεήσειε δικαίως , ὁρῶν τὰ τοῦδ οὐκ ἐλεηθένθ ὑπὸ τούτου , ἃ τῇ τοῦ πατρὸς συμφορᾷ χωρὶς τῶν ἄλλων κακῶν οὐ δ ἐπικουρίαν ἐνοῦσαν ὁρᾷ .
οὐ γάρ ἐστιν ὄφλημ ὅ τι χρὴ καταθέντ ἐπίτιμον γενέσθαι τουτονί , ἀλλ ἁπλῶς οὕτως ἠτίμωται τῇ ῥύμῃ τῆς ὀργῆς καὶ τῆς ὕβρεως τῆς Μειδίου .
τίς οὖν ὑβρίζων παύσεται καὶ δι ἃ ταῦτα ποιεῖ χρήματ ἀφαιρεθήσεται , εἰ τοῦτον ὥσπερ δεινὰ πάσχοντ ἐλεήσετε ;
εἰ δέ τις πένης μηδὲν ἠδικηκὼς ταῖς ἐσχάταις συμφοραῖς ἀδίκως ὑπὸ τούτου περιπέπτωκε , τούτῳ δ οὐ δὲ συνοργισθήσεσθε ;
οὐδεὶς γάρ ἐστι δίκαιος τυγχάνειν ἐλέου τῶν μηδέν ἐλεούντων , οὐ δὲ συγγνώμης τῶν ἀσυγγνωμόνων .
ἐγὼ γὰρ οἶμαι πάντας ἀνθρώπους φέρειν ἀξιοῦν παρ ἑαυτῶν εἰς τὸν βίον αὑτοῖς ἔρανον παρὰ πάνθ ὅσα πράττουσιν ·
οἷον ἐγώ τις οὑτοσὶ μέτριος πρὸς ἅπαντάς εἰμ , ἐλεήμων , εὖ ποιῶν πολλούς ·
ἅπασι προσήκει τῷ τοιούτῳ τ αὔτ εἰσφέρειν , ἐάν του καιρὸς ἢ χρεία παραστῇ .
ἕτερος οὑτοσί τις βίαιος , οὐδέν οὔ τ ἐλεῶν οὔ θ ὅλως ἄνθρωπον ἡγούμενος 0 ·
τούτῳ τὰς ὁμοίας φορὰς παρ ἑκάστου δίκαιον ὑπάρχειν 0 .
σὺ δή , πληρωτὴς τοιούτου γεγονὼς ἐράνου σεαυτῷ , τοῦτον δίκαιος εἶ συλλέξασθαι .
ἡγοῦμαι μὲν τοίνυν , ὦ ἄνδρες Ἀθηναῖοι , καὶ εἰ μηδὲν ἔτ ἄλλ εἶχον κατηγορεῖν Μειδίου , μη δὲ δεινότερ ἦν ἃ μέλλω λέγειν ὧν εἴρηκα , δικαίως ἂν ὑμᾶς ἐκ τῶν εἰρημένων καὶ καταψηφίσασθαι καὶ τιμᾶν αὐτῷ τῶν ἐσχάτων .
οὐ μὴν ἐνταῦθ ἕστηκε τὸ πρᾶγμα , οὐ δ ἀπορήσειν μοι δοκῶ τῶν μετὰ ταῦτα ·
τοσαύτην ἀφθονίαν οὗτος πεποίηκε κατηγοριῶν .
ὅτι μὲν δὴ λιποταξίου γραφὴν κατεσκεύασεν κατ ἐμοῦ καὶ τὸν τοῦτο ποιήσοντ ἐμισθώσατο , τὸν μιαρὸν καὶ λίαν εὐχερῆ , τὸν κονιορτὸν Εὐκτήμονα , ἐάσω .
καὶ γὰρ οὔ τ ἀνεκρίνατο ταύτην ὁ συκοφάντης ἐκεῖνος , οὔ θ οὗτος οὐδενὸς εἵνεκ αὐτὸν ἐμισθώσατο πλὴν ἵν ἐκκέοιτο πρὸ τῶν ἐπωνύμων καὶ πάντες ὁρῷεν Εὐκτήμων Λουσιεὺς ἐγράψατο Δημοσθένην Παιανιέα λιποταξίου ·
καί μοι δοκεῖ κ ἂν προσγράψαι τοῦθ ἡδέως , εἴ πως ἐνῆν , ὅτι Μειδίου μισθωσαμένου γέγραπται .
ἀλλ ἐῶ τοῦτο ·
ἐφ ᾗ γὰρ ἐκεῖνος ἠτίμωκεν αὑτὸν οὐκ ἐπεξελθών , οὐδεμιᾶς ἔγωγ ἔτι προσδέομαι δίκης , ἀλλ ἱκανὴν ἔχω .
ἀλλ ὃ καὶ δεινόν , ὦ ἄνδρες Ἀθηναῖοι , καὶ σχέτλιον καὶ κοινὸν ἔμοιγ ἀσέβημα , οὐκ ἀδίκημα μόνον , τούτῳ πεπρᾶχθαι δοκεῖ , τοῦτ ἐρῶ .
τῷ γὰρ ἀθλίῳ καὶ ταλαιπώρῳ κακῆς καὶ χαλεπῆς συμβάσης αἰτίας Ἀριστάρχῳ τῷ Μόσχου , τὸ μὲν πρῶτον , ὦ ἄνδρες Ἀθηναῖοι , κατὰ τὴν ἀγορὰν περιιὼν ἀσεβεῖς καὶ δεινοὺς λόγους ἐτόλμα περὶ ἐμοῦ λέγειν , ὡς ἐγὼ τὸ πρᾶγμ εἰμὶ τοῦτο δεδρακώς ·